
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Ciglenica

KLASA: 024-08/23-003/1165
URBROJ: 251-13-11-16/001-23-3
Zagreb, 13. lipanj 2023.
				
Z A P I S N I K

s 25. sjednice Vijeća Mjesnog odbora Ciglenica, održane 13. lipnja 2023. u 19:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Sanja Tonković, Hrvoje Skejić, Goran Štefek, Siniša Bijelić, Marina Milić Babić, Milka Škripek.

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća daje Zapisnik s 24. sjednice na verifikaciju.
Vijeće Mjesnog odbora Ciglenica JEDNOGLASNO prihvaća Zapisnik s 24. sjednice. 

Predsjednica predlaže slijedeći
DNEVNI RED

1. Prijedlog zaključka o podešavanju svih prometnih ogledala na području Mjesnog odbora Ciglenica
2. Prijedlog zaključka za uspostavljanje jednog sigurnog nogostupa za pješake Erpenjskom,Klanječkom i Bistranskom ulicom
3. Prijedlog zaključka o produžetku već ucrtane oznake H 51 u Desiničkoj ulici ispred k.br. 20
4. Pitanja,prijedlozi i obavijesti

     koji je prihvaćen JEDNOGLASNO.

Ad 1. Prijedlog zaključka o podešavanju svih prometnih ogledala na području Mjesnog odbora Ciglenica

Predsjednica izvješćuje o materijalima. Vijeće Mjesnog odbora Ciglenica traži podešavanje svih prometnih ogledala na području Mjesnog odbora Ciglenica u svrhu što sigurnijeg odvijanja motornog prometa u naselju i zaštite pješaka i biciklista u prometu. Otvara raspravu. U raspravi sudjeluju svi članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K

1. Vijeće Mjesnog odbora Ciglenica traži podešavanje svih prometnih ogledala na području Mjesnog odbora Ciglenica u svrhu što sigurnijeg odvijanja motornog prometa i zaštite pješaka i biciklista u prometu.
2. Ovaj Zaključak dostavlja se Vijeću Gradske četvrti Trešnjevka – sjever.

Ad 2.  Prijedlog zaključka za uspostavljanje jednog sigurnog nogostupa za pješake Erpenjskom, Klanječkom i Bistranskom ulicom

Predsjednica izvješćuje o materijalima. Vijeće Mjesnog odbora Ciglenica traži komisijski očevid uz prisustvo nekog od članova Vijeća, te iznalaženje prometnog rješenja uspostave jednog sigurnog pješačkog koridora sa jedne strane Erpenjske, Klanječke i Bistranske ulice u svrhu zaštite pješaka u prometu koji se navedenim ulicama kreću svakodnevno kolnikom, jer su nogostupi zaparkirani ili ih uopće nema (Klanječka ulica), te su im životi na dnevnoj bazi ugroženi. Sve navedene ulice frekventne su i što se tiče motoriziranog prometa i kretanja pješaka, blizina škole, vrtića, Doma zdravlja i sportskog centra Concordia. Nužno je da se bar sa jedne strane svih navedenih ulica uspostavi siguran koridor za sigurno kretanje pješaka u prometu. Otvara raspravu. U raspravi sudjeluju svi članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi

Z A K LJ U Č A K

1. Vijeće Mjesnog odbora Ciglenica traži komisijski očevid uz prisustvo nekog od članova Vijeća Mjesnog odbora Ciglenica, te iznalaženje prometnog rješenja uspostave jednog sigurnog pješačkog koridora s jedne strane Erpenjske ulice, Klanječke ulice i Bistranske ulice, a sve u svrhu zaštite pješaka koji nemaju mogućnost sigurnog prolaska po nogostupu.
2. Ovaj Zaključak dostavlja se Vijeću Gradske četvrti Trešnjevka – sjever.

Ad 3.  Prijedlog zaključka o produžetku već ucrtane oznake H51 u Desiničkoj ulici ispred k.br. 20

Predsjednica izvješćuje o materijalima. Vijeće Mjesnog odbora Ciglenica traži da se već ucrtana oznaka H51 produlji u svrhu što sigurnijeg ulazaka i izlazaka vozila iz zgrade i uključivanja u promet na lokaciji Desinička ulica ispred k.br. 20.  Otvara raspravu. U raspravi sudjeluju svi članovi Vijeća. Predsjednica zatvara raspravu. 
Vijeće Mjesnog odbora Ciglenica JEDNOGLASNO  donosi 

Z A K LJ U Č A K

1. Vijeće Mjesnog odbora Ciglenica traži da se već ucrtana oznaka H51 produlji u svrhu što sigurnijeg ulaska i izlaska vozila iz zgrade i uključivanja u promet na lokaciji Desinička ulica kod k.br. 20.
2. Ovaj Zaključak dostavlja se Vijeću Gradske četvrti Trešnjevka – sjever.

Ad 4. Pitanja, prijedlozi i obavijesti

Predsjednica Vijeća Mjesnog odbora Ciglenica obavijestila je članove Vijeća o pristiglim upitima i prijedlozima građana. Vijeće Mjesnog odbora Ciglenica je raspravljalo o budućim akcijama i prijedlozima poboljšanja života građana u naselju Ciglenica, prometnoj problematici, te dogovorilo datum održavanja slijedeće sjednice za 03.07.2023. godinu u 19.00 sati.                                            

Sjednica je završila u 19.45 sati.
                                                                                                                                                                                                                                                                                                                                     
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

Prilog: izvješće o glasanju


	Izvješće o glasanju na 25. sjednici
	
	

	
	
	
	

	Članovi Vijeća
	Točka 1.
	Točka 2.
	Točka 3.

	MAJA ŠĆUKANEC
	+
	+
	+

	MARINA MILIĆ BABIĆ
	+
	+
	+

	HRVOJE SKELIĆ
	+
	+
	+

	SANJA TONKOVIĆ
	+
	+
	+

	MILKA ŠKRIPEK
	+
	+
	+

	GORAN ŠTEFEK
	+
	+
	+

	SINIŠA BIJELIĆ
	+
	+
	+

	    NIJE PRISUTAN= prekrižiti ime

